|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 4226 Αθήνα, 11/05/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη συμπαράστασή του στον δίκαιο αγώνα των συναδέλφων εργαζομένων στο μετρό που δίνουν τη μάχη τους ενάντια στην ιδιωτικοποίηση των αστικών συγκοινωνιών.

Η επικείμενη ένταξή τους στο Υπερταμείο αποκρατικοποιήσεων θα σημάνει την περαιτέρω απαξίωση των δημόσιων αστικών συγκοινωνιών που προωθεί η Κυβέρνηση.

Ήδη το μειωμένο προσωπικό και οι ακινητοποιημένοι συρμοί λόγω έλλειψης ανταλλακτικών, έχουν αντίκτυπο στην εξυπηρέτηση χιλιάδων πολιτών.

Το ΕΚΑ καλεί τα σωματεία μέλη του και τους εργαζόμενους του λεκανοπεδίου της Αθήνας να στηρίξουν την 24ωρη απεργία που έχει προκηρύξει το Σωματείο Εργαζομένων Λειτουργίας Μετρό Αθήνας (ΣΕΛΜΑ) για τη Δευτέρα 14 Μαίου.

Μας αφορά όλους.

**Το Δ.Σ.**